Philippus, Dei gratia Francorum rex, notum facimus universis tam presentibus quam futuris, quod cum viri religiosi, conventus prioratus de Charitate supra Ligerim, Cluniacensis ordinis, pro infrascriptis acquisitis sibi et eorum successoribus, ad opus conventus prioratus predicti perpetuo retinendis: videlicet a Perello, Joanne et Odone de Faya Livronis, fratribus, pro dimidio modio bladi ad mensuram Montisfalconis super terris eorumdem fratrum in parrochia de Faya; a Joanne dicto Faulque de Garchissiaco et Bono amico de Colengiis et ipsius Joannis sorore, et ab Helena et Hugueta, dictorum Joannis et Boni amici uxoribus, pro quodam prato vocato Vermeil; a Perello Viviani et pluribus personis, in cartulario dicti conventus contentis pro sexaginta solidis, laudas et vendas portantibus, super diversis terris apud Guarchisiacum; a Durando Godeti et Isabella ejus uxore, de Guarchisiaco, pro una petia vinee, una pecia prati et una pecia terre apud Guarchisiacum; a Joanna dicta Fauque de Garchisiaco et Bono-amico de Colengiis et pluribus aliis, in cartulario conventus contentis pro triginta et quatuor bichetis avene, octo gallinis et duobus solidis annui census, in justitia domini de Poguis; a Seguino, milite, et Isabella ejus uxore, pro quadam oschia ab omni censu immuni. A Morello de Noisu, clerico, filio Renaudi Benoy et Maria uxore dicti Morelli, pro tota parte decime quam habebant dicti conjuges in parrochia de Chavannes, vocata decima Sancti Petri, et partitur cum priore de Charitate et cum capellano de Chavannes et cum dictis les Napions, cum omni jure quod habebant dicti venditores in decima supradicta. A Renaudo et Morello dictis Napions, fratribus, pro alia parte decime quam habebant in dicta parrochia. A Roberto dicto Lepie, pro censibus, renodo, costumis et omnibus aliis quibuscumque redditibus quod habebat in parrochia de Parciaco. A Philippo de Campignoto, armigero, et Agnete ejus uxore, pro quodam prato versus villam de Narciaco, subtus perreriam de Rupeforti. A Guiburgi de Bulcy, pro censu minuto, laudas et vendas portante apud Charcelles, in parrochia de Poga. A Gerardo de Pegnes pro censibus laudas et vendas portantibus et omnibus redditibus quos ipse et ejus uxor habebant in parrochia de Parciaco, cum omni jure quod habebant ibidem, salva decima bladi quam habebant in dicta parrochia. Ab Agnete, filia Roberti Lepic, militis, pro terris, censibus, bordelagiis, costumis, et aliis rebus quibuscunque quas habere poterant ex causa quacunque in parrochia de Parciaco. Ab Arnode de Broant pro undecim denariis census una pitta minus, supra duabus peciis vinee in territorio de Broant, tota decima vinearum ipsarum cum omni jure quod habebat in duabus peciis supradictis, sex denariis census quos habebat supra terris sitis apud Villeroy et decima cum omni jure quod ipsa Arnodis habebat in predictis terris et vineis in territorio predicto. A Joanne de Pria, Busenciaci, milite, et Isabella ejus uxore, pro quinque arpentis pratorum juxta Charneiam. A Gaufrido dicto François et uxore sua pro decem solidis annui census cum sex denariis laudas et vendas portantibus, quatuor corveis et duabus gallinis in parrochia de Chaulgnes; a Jocerando de Riparia pro centum solidis annui redditus super terra de Vallibus; a Stephano de Sauveyo, curato de Conada pro viginti solidis super quadam domo apud Conadam; a Gaufrido François pro decem solidis cum dimidio annui census laudas et vendas portantibus, quatuor corveis, duabus gallinis, in parrochia de Chaulgnes; ab Arremburgi, domina de Harriaco, centum solidatis terre percipiendis in tallia ipsius domine de Harriaco, cum gentibus nostris ad hujusmodi et similes financias recipiendas pro nobis in Bituricensi bailliva deputatis, finavit; nos eamdem financiam ratam habentes et gratam, concedimus memorato conventui quod predicta acquisita, ad opus ipsius conventus prioratus jamdicti, teneat et habeat perpetuo, absque coactione vendendi vel extra manum suam ponendi, salvo in aliis jure nostro et in omnibus qualibet alieno. Quod ut firmum et stabile perseveret, presentes literas sigillo nostro fecimus communiri. Actum Parisiis, anno Domini millesimo ducentesimo nonagesimo quarto, mense februario.